Ίμπιζα

Η Ίμπιζα ( (Ιμπίθα),  (Εϊβίσα), ) είναι το τρίτο σε μέγεθος νησί από τις νήσους Πιτυούσες που ανήκουν στο αρχιπέλαγος και την ομώνυμη αυτοδιοικούμενη περιφέρεια των Βαλεαρίδων Νήσων, στην Ισπανία. Έχει έκταση 572 χλμ² και πληθυσμό 133.702 κατοίκων (2013). 

Το νησί της Εϊβίσα είναι πολύ γνωστό για τα καλοκαιρινά πάρτι του, και χιλιάδες τουρίστες το πλημμυρίζουν για τη βραδινή ζωή του. Ένα από τα πολλά διάσημα κλαμπ, μπαρ και καφέ του νησιού είναι και το Καφέ ντελ Μαρ.

Ιστορική αναδρομή
Το νησί στην αρχαιότητα ήταν αποικία των Φοινίκων. Συνδέονταν στενά με την Καρχηδόνα. 

 Τοπωνύμιο 
Σήμερα το νησί φέρει επίσημα μόνο την καταλανική μορφή του ονόματός του, που είναι Εϊβίσα (Eivissa), ενώ χρησιμοποιείται ευρέως και η αντίστοιχη ισπανική, Ιμπίθα (Ibiza). Η καρχηδονιακή επιγραφή 'ybsm που εμφανίζεται σε νομίσματα αποτελεί μάλλον τη λέξη από την οποία προήλθαν οι μετέπειτα μορφές του ονόματος του νησιού. Οι δύο ερμηνείες του καρχηδονιακού ονόματος δείχνουν είτε προς την ερμηνεία του ως «νησιού των πεύκων», αντίστοιχη με την ελληνική ονομασία «Πιτυούσες» είτε προς την ερμηνεία ως «νησιού των ακολούθων του Μπες», ενός τοπικού θεού σημιτικής προέλευσης. Η πρώτη αναφορά σε γραπτό κείμενο βρίσκεται στον Ηρόδοτο (Ἐβυσός) και τον ακολουθούν ο Διονύσιος ο Αλικαρνασσεύς (Βοῦσος), ο ΣτράβωνΣτα Γεωγραφικά, β. ΙΙΙ, κεφ.4.7 αναφέρει «αἵ τε Γυμνήσιαι νῆσοι προκείμεναι πλησίον καὶ ἡ Ἔβυσος͵ ἀξιόλογοι νῆσοι͵ τὴν θέσιν εὔκαιρον τῆς πόλεως ὑπαγορεύουσιν. Ἐρατοσθένης δὲ καὶ ναύσταθμον ἔχειν φησὶν αὐτήν͵ οὐδὲ ἀγκυροβολίοις σφόδρα εὐτυχοῦσαν͵ ὡς ἀντιλέγων εἴρηκεν Ἀρτεμίδωρος.» https://el.wikisource.org/wiki/%CE%93%CE%B5%CF%89%CE%B3%CF%81%CE%B1%CF%86%CE%B9%CE%BA%CE%AC/%CE%93 (ανακτήθηκε στις 18/10/2014) και ο Πτολεμαίος. Στα λατινικά η καθιερωμένη μορφή ήταν EbususΜια επιγραφή της εποχής του Βεσπασιανού αναφέρεται στο «municipium Flavium Ebusum». που μετατράπηκε από τους Άραβες κατακτητές σε Υebisa. Στην τοπική ρομανική διάλεκτο η αραβική ονομασία μεταμορφώθηκε σε Eviça που έδωσε με τη σειρά του τη μετέπειτα καταλανική Eivissa, της οποίας πρώτη αναφορά έχουμε στο Liber Maiolichinus του 1115.

Πηγές
 Ygeiaonline.gr: Ιμπίθα

Σημειώσεις και παραπομπές

Κατηγορία:Βαλεαρίδες Νήσοι